Vandag se sportnuusPieter-Steph du Toit. Foto: Stormers se Twitterrekening. Rugby: Die 27-jarige – wat verlede jaar as Wêreldrugby se speler van die jaar aangewys is – het ’n aanbod van die Franse reus Montpellier gekry. Die Springbokflank sou na bewering R75 miljoen verdien het as hy ’n kontrak van drie jaar met die Fransmanne onderteken het. Dit sou van hom die hoogs betaalde rugbyspeler ter wêreld gemaak het. Maar ná ’n tikkie drama het Du Toit besluit om in Suid-Afrika te bly. Die Stormers-afrigter, John Dobson, het in die media gesê dat Du Toit hoogstens tot die einde van volgende jaar se Britse en Ierse Leeus-toer in die Kaap sal aanbly. Hy het bygevoeg dat die sterspeler se salaris nie verhoog is nie en dat dit ook met 40% – in ooreenstemming met SA Rugby se finansiële reddingsplan – verminder sal word. Gholf: Verlede week het die wêreld se voorste speler, Rory McIlroy, en vriende meer as $5 miljoen vir die stryd teen Covid-19 ingesamel.